Diari Oficial de la Generalitat Valenciana


Sumari del DOGV 7959, del 17-01-2017 (2016/10918)

RESOLUCIÓ de 14 de desembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 39/15-AIA Cocentaina.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10212


Data del document
:   14-12-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 14 de desembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 39/15-AIA Cocentaina. [2016/10573]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 39/15-AIA Cocentaina.  
  
«Declaració d'impacte ambiental  
Expedient: 158-8204-UIT-B.  
Títol: Emmagatzematge i reciclatge de residus.  
Promotor: Carla Campos Albors.  
Autoritat substantiva: Ajuntament de Cocentaina.  
Localització: avinguda País Valencià número 25 Cocentaina (Alacant).  
Descripció del projecte  
L'objecte del projecte és l'obtenció de la llicència ambiental per a instal·lar i desenvolupar l'activitat d'emmagatzematge i reciclatge de residus, d'acord amb la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
Segons indica el projecte, l'activitat s'ubicarà en una nau industrial d'una sola planta, situada en l'avinguda País Valencià, 25 de Cocentaina (Alacant). És una nau entre mitgeres, coberta, amb 251 m² de superfície útil. S'hi accedeix des de la via pública per la façana davantera. Per la part posterior s'accedeix a un pati comú amb els locals 25, 27 i 29. La planta baixa es distribueix en oficines, lavabos i taller. La zona de taller disposa de bàscula i s'hi diferencien les àrees d'emmagatzematge de ferralla (RNP), residus d'aparells elèctrics i electrònics (RAEE) i emmagatzematge de residus perillosos (RP), amb elements de separació que permeten l'arreplega correcta dels materials. El paviment és de formigó remolinat. Disposa d'instal·lacions per a l'arreplega de vessaments. Compta amb els serveis de subministrament d'energia elèctrica, aigua potable i connexió al clavegueram municipal. Tota l'activitat es realitzarà a l'interior de la nau.  
Com contigus, a la dreta hi ha un taller de reparació de vehicles, a l'esquerra una altra nau industrial, darrere es troba el vial d'accés al pati posterior comú i davant la via pública.  
Procés industrial  
Consistirà en les operacions pròpies de l'arreplega de residus metàl·lics (ferro, acer, alumini, plom, coure i altres), bateries d'automòbils i electrodomèstics usats sense circuit de refrigeració ni circuit d'oli (RAEE no perillosos). El procés estarà compost per les fases següents:  
  
1. Recepció dels residus.  
2. Classificació.  
3. Emmagatzematge segons el tipus de residu.  
4. Entrega a gestors autoritzats.  
No es realitzaran operacions de desmuntatge, premsatge o altres valoracions.  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014 per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
12 01 01 Llimadures i borumballes de metalls ferris.  
12 01 02 Pols i partícules de metalls ferris.  
12 01 03 Llimadures i borumballes de metalls no ferris.  
12 01 04 Pols i partícules de metalls no ferris.  
15 01 04 Envasos metàl·lics.  
16 01 17 Metalls ferris.  
16 01 18 Metalls no ferris.  
16 06 01\* Bateries de plom.  
16 02 14 Equips rebutjats diferents dels especificats en els codis 160209 a 160213.  
17 04 01 Coure, bronze, llautó.  
17 04 02 Alumini.  
17 04 03 Plom.  
17 04 04 Zinc.  
17 04 05 Ferro i acer.  
17 04 06 Estany.  
17 04 07 Metalls mesclats.  
17 04 11 Cables diferents dels especificats en el codi 17 04 10.  
20 01 36 Equips elèctrics i electrònics rebutjats diferents dels especificats en els codis 20 01 21, 20 01 23 i 20 01 35.  
La capacitat d'emmagatzematge màxima estimada per a la instal·lació és de 7.000 kg de residus ferris i no ferris, 500 kg de RAEE i 500 kg de bateries. No està inclosa en la categoria d'activitats subjectes a autorització ambiental integrada.  
  
Tramitació administrativa  
En data 15 d'abril de 2015 es va rebre ofici del Servei Territorial de Medi Ambient d'Alacant en què trasllada la sol·licitud presentada per la promotora per mitjà de la qual consultava si el projecte objecte d'aquesta resolució estaria sotmés a avaluació d'impacte ambiental. S'hi adjuntava el projecte de llicència ambiental de l'activitat.  
  
El 2 de juliol de 2015 es va remetre al promotor i a l'Ajuntament de Cocentaina (òrgan substantiu) el document d'abast de l'estudi d'impacte ambiental.  
El 17 de juny de 2016 l'Ajuntament de Cocentaina remet ofici en què sol·licita l'inici del procediment d'avaluació d'impacte ambiental del projecte d'activitat. A l'ofici s'adjuntava el certificat de compatibilitat urbanística, el d'informació pública i l'estudi d'impacte ambiental (EIA) del projecte.  
El 7 de setembre de 2016 es va requerir a l'òrgan substantiu l'esmena de la informació pública realitzada, el qual es va respondre amb el certificat d'informació pública presentat en data 20 d'octubre de 2016.  
  
El certificat d'informació pública indica que el tràmit es va dur a terme per mitjà de publicació en el Butlletí Oficial de la Província d'Alacant número 170 de data 5 de setembre de 2016. L'expedient va estar exposat al públic durant un període de trenta dies, durant el qual no s'hi van presentar al·legacions.  
  
Consideracions ambientals  
Consultat el visor web intern de cartografia de la CHOPVT, no s'observen afeccions ambientals ressenyables. L'informe emés per l'ajuntament indica que l'activitat es realitzarà en sòl urbà industrial que és compatible amb la normativa i el planejament urbanístic municipal vigent.  
Com a alternatives tècnicament viables presenta la no realització de l'activitat (alternativa 0), realitzar només l'emmagatzematge de RNP (alternativa 1). Justifica la solució triada (alternativa 2) perquè suposa la concentració en una sola nau industrial de tres activitats necessàries: la gestió de RNP, de bateries d'automoció i d'electrodomèstics.  
  
Per realitzar-se en l'interior d'una nau ja construïda, únicament es consideraran les afeccions ambientals durant la fase de funcionament. Les principals són:  
1. A l'atmosfera:  
a) Alteració de la qualitat de l'aire:  
Segons s'indica en l'EIA, no es preveuen impactes a l'atmosfera durant l'exercici de l'activitat.  
No obstant això, l'activitat es troba inclosa en l'annex del Reial decret 100/2011, de 28 de gener, pel qual s'actualitza el catàleg d'activitats potencialment contaminants de l'atmosfera i s'estableixen les disposicions bàsiques per a la seua aplicació. Per això, el titular haurà de complir les obligacions establides en la Llei 34/2007, de 15 de novembre, de qualitat de l'aire i protecció de l'atmosfera i normativa de desplegament.  
b) Contaminació acústica.  
Presenta un estudi acústic que justifica que no es transmetran als locals contigus o a l'exterior nivells de soroll superiors als permesos per la normativa. Les conclusions d'aquest estudi es consideren vàlides sempre que es verifiquen amb el resultat de les auditories acústiques establides en l'article 18 del Decret 266/2004, de 3 de desembre, del Consell de la Generalitat Valenciana. Per això, a la posada en marxa de l'activitat, i almenys cada 5 anys, el titular haurà de dur a terme un control de les emissions acústiques i dels nivells de recepció en l'entorn per mitjà de la realització d'aquestes, que es farà en la fase de funcionament i per mitjà d'un organisme de control autoritzat que farà constar els resultats en un llibre de control que estarà a disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents.  
  
2. Al sòl:  
Segons indica l'EIA no es preveuen impactes sobre el sòl, ja que la nau disposa de paviment remolinat i d'instal·lacions per a l'arreplega de vessaments. Per desenvolupar-se l'activitat a l'interior d'una nau coberta, no es produiran lixiviats per efectes de les pluges.  
Com a mesures preventives proposa:  
- Els contenidors seran estancs i resistents a la corrosió. Periòdicament seran revisats per a comprovar l'absència de fugues.  
- S'instal·laran tancs per a l'arreplega dels vessaments accidentals de líquids contaminants.  
- S'utilitzarà material absorbent per a l'arreplega immediata dels abocaments que puguen produir-se. Així mateix, es col·locarà aquest material com a detector de vessaments o fugues en les zones on s'emmagatzemen fluids.  
- Tant els abocaments arreplegats en els tancs i pel material absorbent, es tractaran com a residus perillosos fins a la seua retirada per gestors autoritzats.  
- El transport dels residus es realitzarà en vehicles que disposen de sistemes de càrrega estancs.  
Aquestes mesures es complementaran amb les següents:  
- En la zona de bateries es disposarà, a més, de material neutralitzador d'àcids (per exemple, bicarbonat sòdic), el qual, una vegada utilitzat, es gestionarà com RP.  
- Per emmagatzemar RAEE, la instal·lació complirà el que estableix el Reial decret 110/2015, de 20 de febrer, sobre residus d'aparells elèctrics i electrònics.  
3. A les aigües:  
Segons s'indica en l'EIA, les aigües residuals, procedents de lavabos i neteja de la nau, seran assimilables a les domèstiques i s'evacuaran a la xarxa de clavegueram general municipal.  
A fi d'una correcta evacuació i tractament de les aigües residuals generades en el normal exercici de l'activitat, les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Cocentaina. Si cal s'aplicaran els tractaments previs pertinents per a complir els límits que en aquestes s'establisquen.  
  
4. Impactes sobre la fauna, flora o paisatge:  
No es consideren importants, per trobar-se l'activitat ubicada en un polígon industrial ja consolidat.  
5. Impactes sobre el medi humà:  
L'EIA arreplega en aquest epígraf els impactes positius que l'activitat de gestió de residus suposa per al medi ambient. Considera que redueix la contaminació que es produiria si no s'arreplegaren, promou la reutilització dels materials evitant l'ús de nous recursos en la seua fabricació i permet la creació de llocs de treball.  
  
L'EIA estableix un programa de vigilància ambiental amb l'objectiu de detectar impactes en el medi ambient no previstos durant l'exercici de l'activitat que comportarien una modificació de les mesures protectores establides. Proposa un programa de revisions de les mesures proposades.  
D'aquest programa de vigilància ambiental, es portarà un registre documentat als efectes d'acreditar l'adopció i execució de les mesures preventives i correctores propostes i la comprovació de la seua eficàcia. Inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació estarà a disposició de les autoritats competents.  
Consideracions jurídiques  
1. El projecte ha sigut sotmés al procediment d'avaluació d'impacte ambiental, d'acord amb l'apartat 6.c.2) de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental i modificat pel Decret 32/2006, de 10 de març.  
  
2. En l'expedient s'han observat els tràmits previstos en la Llei 21/2013, de 9 de desembre, d'avaluació ambiental i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, l'activitat «d'emmagatzematge i reciclatge de residus» el titular de la qual és Carla Campos Albors ubicada en l'avinguda País Valencià, 25 de Cocentaina (Alacant) sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, així com els condicionants establits a continuació:  
1. Els residus admesos en l'activitat seran els mencionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. S'obtindrà de l'òrgan competent en matèria de residus les corresponents autoritzacions i inscripció en el registre general de gestors autoritzats de residus de la Comunitat Valenciana que corresponguen per al centre ubicat en l'avinguda País Valencià, 25 de Cocentaina (Alacant), per a l'exercici de l'activitat, i aquesta s'adaptarà a les condicions que l'esmentat òrgan establisca.  
3. El promotor haurà d'obtindre compromisos d'acceptació de residus per gestors autoritzats per a la totalitat dels residus generats per aquesta activitat, la gestió de la qual no siga competència dels serveis d'arreplega de residus del polígon, i indicarà com a punt d'arreplega les instal·lacions localitzades en l'avinguda País Valencià, 25, de Cocentaina (Alacant). Els compromisos estaran permanentment en vigor i a disposició de l'autoritat ambiental competent.  
4. A la posada en marxa de l'activitat, i almenys cada 5 anys, el titular haurà de dur a terme un control de les emissions acústiques i dels nivells de recepció en l'entorn per mitjà de la realització d'auditories acústiques. Aquestes es realitzaran amb l'activitat en funcionament i per mitjà d'un organisme de control autoritzat, que farà constar els resultats en un llibre de control que estarà a disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents.  
5. La zona de bateries es disposarà de material neutralitzador d'àcids (per exemple, bicarbonat sòdic). Una vegada utilitzat, aquest material es tractarà com RP fins a la seua entrega a gestor autoritzat.  
6. Per emmagatzemar RAEE, la instal·lació haurà de complir el que estableix el Reial decret 110/2015, de 20 de febrer, sobre residus d'aparells elèctrics i electrònics.  
7. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Cocentaina. Si cal s'aplicaran els tractaments previs pertinents per a complir amb els límits que en aquestes s'establisquen.  
8. Es portarà un registre documentat del programa de vigilància ambiental als efectes d'acreditar l'adopció i execució de les mesures preventives i correctores proposades i la comprovació de la seua eficàcia. Aquest registre documentat inclourà el resultat dels controls i autocontrols periòdics legalment exigibles. Així mateix, inclourà el control documental de la recepció i entrega dels residus. La documentació estarà a disposició de les autoritats competents.  
9. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que, contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 4 de novembre de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 14 de desembre de 2016.- El director general de Medi Natural i d'Avaluació Ambiental: Antoni Marzo i Pastor.